Molde hadde muligheten til å avgjøre Tippeligaen i sin favør med seier hjemme mot Strømsgodset. Laget ledet helt til siste ordinære spilleminutt og hadde, hvis det resultatet hadde stått seg, vunnet serien. I stedet utliknet Godset og holdt liv i spenningen. Men samme kveld tapte Rosenborg 3–6 mot Brann og byens fotballsupportere kunne dermed hylle de ferske seriemestrene foran Hotell Alexandra.